**Психологиялық сабақ "Эмоция әлемі"**

**Тақырыбы:** Психологиялық сабақ "Эмоция әлемі"

**Мақсаты**: Балалардың көңіл-күйін көтеру, бір–біріне достық қарым- қатынас, көңіл бөлу және қамқорлық жасауға тәрбиелеу, тапсырмаларды бірге орындау.

**Амандасу рәсімі**:

Арайлап таң атты,  
Алтын сәуле таратты  
Жарқырайды күніміз,  
Жарқырайды даламыз.  
Қайырлы таң,балалар!  
Қайырлы таң, қонақтар!

**Сабақтың барысы:**

Балалар ,мен сендерді күнде балабақшада көргенде қуанамын. Мен бәріңді жақсы қөремін. Ал сендер бір-біріңді көргенде куанасыңдар ма?

Балалар, бүгін бізде ерекше күн. Бізге қонақтар келіп отыр. Олар да сендерді көргеніне қуанышты, бізде қонақтарға қуанышымызды  білдірейік. Кәне, қонақтармен амандасайык.

Тілек шеңберін құрып, күннің сәулесі арқылы бір-бірімізге жақсы тілек айтайық.

Балалар ,мен сендерді саяхатқа  «Эмоция әлеміне» шақырамын. Ол үшін барлығымыз көзімізді жұмып, менің  дауысымды ғана тындайық .  Дайынсыңдарма 1,2,3,4,5

Енді, көздеріңді ашуға болады.

Балалар біз « Эмоция әлеміне» келдік.

Қаншама сүреттер, ашып көріп алайық

1-сурет  **Көңілсіз**бауырсақ жылап тұр.

Балалар сендер калай ойлайсындар, неге ол жылап тұр?

2- сурет  **Ашулы.**

Балалар ,сендер қайдан білдіңдер ,ол ашулы екенін?

Балалар, сендер ашуланасыңдар ма?  Қай кезде ?

3-сурет  **Көңілді.**

Балалар ,қалай ойлайсындар суреттегі бауырсақ неге көңілді?

4**-Ренішті** ренжіп тұр.

5**-Қорқып тұр**.

Бауырсақ не көрді соншама ол неге қорқып тұр?  Балалар сендер неден қорқасындар?

**Ойын:**

Менің көңілім.

 Балалар бейнелеп көрсетеді.

1. Көбелекке ұқсап ұшыңдар,  
2. Бақа сияқты секіріңдер  
3. Кішкентай бала сияқты жүріңдер,  
4. Итті көрген мысыққа ұқсап жымиыңдар  
5. Тасбақа сияқты жүріңдер

Жарайсыңдар, балалар ,енді бізге балабақшаға қайту керек,

Көзімізді жұмып, менің дауысымды ғана тындаңдар

Дайынсыңдарма ,1, 2, 3, 4, 5. Енді, көздерінді ашуға болады.

Біз балабақшадамыз,  іс-әрекетімізды әрі қарай жалғастыра берейік.

Ал енді балалар ,қараңдаршы үстелдің үстінде қаншама суреттер. Қиылған сол суреттерді жинастырайық.

**Ойын**

Добым кетті домалап, көше бойын аралап ,кімде добым қалады ,сол биге шығады. 2-3 рет ойналады.

Жарайсыңдар, балалар! Біздің «АИША» бөбекжай-балабақшасына хат келіпті.Оқып берейін.

**-**Құрметті балалар, біз ертегілер елінен хат жазып отырмыз. Балалар ,сендер бізге екі түрлі , біреуі көңілді, екіншісі қөнілсіз суретін салып, конвертке жіберіңіздерші.

-Балалар сурет салып береміз бе?

**ЖАТТЫҒУ**

Біз ақылды баламыз,  
Айтқан тілді аламыз  
Сурет салып отырсақ  
Көңілді бала боламыз.

Балалар сурет салады.

Тамаша, балалар ал енді суреттеріңді  қолдарына алып оны қонақтармен бірге көріп алайық.

Диана не салдың? Сенің салған суретің көңілді ме, әлде көңілсіз бе?

Жарайсыңдар, балалар суреттерді жақсы салыпсыңдар.  Осы суретерді біз  ертегілер еліне жібереміз.

**Қорытынды:**

Балалар, біз бүгін қайда барып келдік?

Сендер бүгін "Эмоция әлеміне" саяхатқа бардыңдар, онда қандай суреттерді көрдіңдер?

Көңілді, көңілсіз, ашулы, ренішті, қорқып тұрған бауырсақты көрдік.

Жарайсыңдар, балалар ,осымен біздің бүгінгі «Эмоция әлеміне» саяхатымыз аяқталды. Сабаққа жақсы қатысып, ойын ойнап, тапсырмаларды  орындап, жақсы айткандарың үшін сендерге рахмет!

Қәне достар күлейік,

Күліп өмір сүрейік.  
Ашуды, кекті, ызаны,  
Ұмытып тастап кетейік.  
Достармен ойнап .          
Өмірді біз кешейік,  
Қызықты болған күндерді.  
Осылай біздер өтейік,

- Ал, енді қонақтармен қоштасайық.

- Сау болыңыздар!

**Калдаманова Айгуль Бисеновна**

**Шымкент қаласы, ЖШС«Аиша» бөбекжай-балабақша психологы**